પોલીસ સૂત્રોમાંથી પ્રાપ્ત વિગત મુજબ મહુવા તાલુકાના ઉગલવાણ ગામે રહેતા મુકેશભાઈ ગોકુળભાઈ સિતારાએ મોટા ખુંટવડા પોલીસ મથકમાં સાવરકુંડલા તાલુકાના વણોટ ગામના રહીશ ગોદડ માધાભાઈ, મનુ બાલુભાઈ, ગદા બાલુભાઈ, જોધા નનાભાઈ, રમેશ મંગાભાઈ, રમેશ મગનભાઈ, જના ગોદડ તેમજ જીવતીબેન ગોદડભાઈ વિરૃધ્ધ એવા મતલબની ફરિયાદ નોધાવી હતી કે, ફરિયાદી મુકેશભાઈના નાનાભાઈ મધુભાઈએ આરોપીઓના પરિવારની યુવતી સાથે મૈત્રી કરાર કરતાં તેની અદાવત રાખી આરોપીઓએ એકસંપ કરીને ઉગલવાણ ગામે આવીને ફરિયાદી મુકેશભાઈ તેમજ તેમના પિતા ગોકુળભાઈને માર મારી ઈજા પહોંચાડી હતી અને આટલેથી નહિ અટકી ફરિયાદીના પિતા તથા અન્ય બે મહિલા સહિત ત્રણ વ્યક્તિઓનું અપહરણ કરી ફરાર થઈ ગયા હતા.